5. ΝΟΜΟΘΕΤΙΚΟΝ ΔΙΑΤΑΓΜΑ της 12/15 Ιουν. 1936 (ΦΕΚ Α΄ 259) Περί τροποποιήσεως και συμπληρώσεως διατάξεών τινων του Νόμ. 5791, Νόμ. 602 «περί Συνεταιρισμών κλπ.» και του Νόμ. 4202 «περί κυρώσεως του από 11 Μαΐου 1929 Ν.Δ/τος «περί διευκολύνσεως κλπ., αυθεντικής ερμηνείας του άρθρ. 11 του Νόμ. 5834 «περί τοποθετήσεως διαθεσίμων Ταχ. Ταμιευτηρίου κλπ.». ΄Αρθρ.10.-(Περιελήφθη εις το άρθρ. 40 της κατωτ. κωδικοποιήσεως). ΄Αρθρ.11.-Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. ΄Αρθρ.1.-2.(Τροποποιούνται και συμπληρούνται τα άρθρ. 1 και 2 του Νόμ. 5791/1933, δι’ ων είχον τροποποιηθή τα άρθρ. 1 και 2 Νόμ. 3496/1928). ΄Αρθρ.3.-Δια την χορήγησιν δανείου ο υπάλληλος υποβάλλει την κατά τ’ ανωτέρω αίτησιν, εν η αναγράφεται ο ακριβής χρόνος της ΤΤΤ υπηρεσίας και το ποσόν των αποδοχών αναλυτικώς. Η αίτησις αύτη δέον να η τεθεωρημένη υπό των προϊσταμένων αρχών του αιτούντος. ΄Αρθρ.4.-Προς τοκοχρεωλυτικήν εξόφλησιν των δανείων ο υπάλληλος υπογράφων σχετικόν ομόλογον εις διπλούν εκχωρεί υπέρ του Ταχ. Ταμιευτηρίου: α)Εκ των μηνιαίων αποδοχών αυτού ποσόν ίσον προς το ποσόν της μηνιαίως τοκοχρεωλυτικής δόσεως. β)Εκ του υπ’ αυτού δικαιουμένου εφ’ άπαξ βοηθήματος ποσόν ίσον προς το συνολικόν ποσόν του δανείου. γ)Εκ της ληφθησομένης κατά την εκ της υπηρεσίας έξοδόν του συντάξεως και του μερίσματος ποσόν ίσον προς το ποσόν της μηνιαίας τοκοχρεωλυτικής δόσεως του υπολειπομένου δανείου. Εκ του κατά τ’ ανωτέρω εκχωρηθέντος ποσού εκ του εφ’ άπαξ βοηθήματος πληρώνεται προνομιακώς το Ταχ. Ταμιευτήριον δια το οφειλόμενον υπόλοιπον δανείου. ΄Αρθρ.5.-Το ανωτέρω άρθρον εφαρμογήν έχει και επί των καθ’ οιονδήποτε τρόπον εγγυωμένων υπαλλήλων ΤΤΤ έναντι του Ταχ. Ταμιευτηρίου υπέρ των γυναικών υπαλλήλων των ΤΤΤ δια τα παρ’ αυτών ληφθέντα και ληφθησόμενα δάνεια. ΄Αρθρ.6.-Ανανέωσις των χορηγουμένων δανείων δύναται να επιτραπή μόνον μετά την πάροδον έτους από της συνάψεως του δανείου και την καταβολήν των αντιστοίχων 12 μηνιαίων τοκοχρεωλυτικών δόσεων. ΄Αρθρ.7.-Τετραμελής Επιτροπή απαρτιζομένη εκ των, Διευθυντού Ταχ. Ταμιευτηρίων και Ενεχυροδανειστηρίου, Αρχιλογιστού, Τμηματάρχου Ατομικών και Οικοδομικών Δανείων και του  Τμηματάρχου Γραμματείας και Διοικήσεως, εντολή του Εποπτικού Συμβουλίου αποφασίζει περί της χρήσεως ή ανανεώσεως των κατά τον παρόντα Νόμον δανείων. Χρέη Γραμματέως εκτελεί ο προϊστάμενος του Γραφείου Δανείων. ΄Αρθρ.8.-Ειδικοί Οικοδομικοί Συνεταιρισμοί συσταθέντες βάσει των διατάξεων των Νόμων 602 και 4202 ως ούτοι μεταγενεστέρως ετροποποιήθησαν και συνεπληρώθησαν και επί τω αποκλειστικώ σκοπώ της συνάψεως δανείων μετά του Ταχ. Ταμιευτηρίου προς απόκτησιν κατοικίας των μελών αυτού Δημοσίων Υπαλλήλων, δύνανται να διαλυθώσιν κατόπιν σχετικής αποφάσεως της Γενικής αυτών Συνελεύσεως και υπό τον όρον της αποδοχής της περί διαλύσεως αποφάσεως αυτής υπό του Ταχ. Ταμιευτηρίου. ΄Αρθρ.9.-Ο τρόπος της εκκαθαρίσεως των σχέσεων των κατά το ανωτέρω άρθρον διαλυομένων Συνεταιρισμών θέλει κανονισθή δια της περί διαλύσεως αποφάσεως της Γενικής Συνελεύσεως, μη εχουσών εφαρμογήν των σχετικών διατάξεων των Νόμων 602 και 4202. Αι υπό των Συνεταίρων κατατεθειμέναι συνεταιρικαί μερίδες αποδίδονται εις τούτους μετά την διάλυσιν και την εκκαθάρισιν των λοιπών σχέσεων του Συνεταιρισμού. 